**Moartea unui vis**

*Ioan Grigoraș*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Lasă-mi la poartă un sicriu din plumb

Și-o cruce, lângă tâmplă, cu Iisus,

La răsărit să stea groparul grumb,

Un corb să mă vegheze la apus.

De la fereastra casei un cobzar

Să cânte preț de-o sticlă cu rachiu

Și să arunce șase pe un zar,

Că iau cu mine dorul în sicriu.

Când visul meu se stinge-n zori de zi,

O lumânare arde pe coșciug,

Decât să mai trăiesc far' a iubi,

Mai bine dorm sub lama unui plug.

Și dacă vrei să plângi peste mormânt,

Cu roua din petale să mă speli,

Spre dimineață spune-mi un descânt,

Ca dincolo să nu mai fac greșeli.

Din volumul Ceremonia Iubirii -

Editura Rovimed Publishers Bacău - 2013